google/wiki40b huggingface dataset:
José Casas Gris

Landslaget

Han deltok i flere internasjonale turneringer for Spania. Han ble europamester i fotball i 1964.
Luntai

Luntai (kinesisk: 轮台县; pinyin: Lúntái Xiàn; uigursk: بۈگۈر ناھىيىسى / Bügür Nahiyisi) er et fylke i prefekturet Bayin'gholin i den autonome region Xinjiang i Folkerepublikken Kina.
Befolkningen var på 86 315 innbyggere i 1999.
Den norske Kurstedsforening

Den norske Kurstedsforening var en organisasjon for sanatorier.
Pereirabolbus

Utseende

Middelsstore, brede og hvelvede, blanke, rødlige tordivler. Disse artene har ikke horn på hode eller pronotum, men hannen har gjerne noen spisse knøler i pannen og groper foran på pronotum. Dekkvingenes punktstriper er utydelige.

Levevis

I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.

Utbredelse

Artene lever i Argentina .
Kan du vissla Johanna?

Handling

Filmen utspiller seg i 1950-tallet. Bertil («Berra»), 7 år, vil ha en morfar som han kan elske, som kan invitere ham på kaffe og som kan lære ham å plystre. Hans venn Ulf siger at han kan gå til aldershjemmet og der finner han en eldre mann ved navn Nils som blir hans morfar.
C.A. Reitzels Boghandel

C.A. Reitzels boghandel var Danmarks eldste bokhandel inntil den ble nedlagt i 2009. Bokhandelen ble grunnlagt i 1819 på Købmagergade i København av Carl Andreas Reitzel. Bokhandelen holdt til i Købmagergade 44, Vajsenhuset, 1827-1853, og fortsatte i Løvstræde 7 1853-1937 og i Nørregade 20 fra 1938.

Seneste 100 år

Theodor Reitzel døde i 1908, og Carl Reitzel i 1911, deretter overtok C.A. Reitzels sønnesønn C.A. Reitzel junior direktørposten for virksomheten. Aksel Sandal fungerte som medeier, og etter den yngre C.A. Reitzels død i 1921 overtok han helt ledelsen.
Sandal innførte mer moderne forretnings- og ledelsesmetoder, som blant annet innbefattet en gjenopptakelse av forlagsvirksomheten. I 1938 flyttet virksomheten til Nørregade i København. I 1950-årene ble forlag og bokhandel to adskilte virksomheter, med Aksel Sandals sønn Jørgen Sandal som direktør for forlaget, og brødrene Schur ledet bokhandelen.
Svend Olufsen, som hadde vært ansatt i bokhandelen siden 1961, overtok den i 1970-årene. I 1982 kjøpte han også forlaget og de to adskilte virksomhetene ble igjen en samlet enhet. Fra slutten av 1990-tallet gikk det derimot  tilbake for virksomheten. Med lukkingen av Daells Varehus falt antallet av strøkkunder drastisk og med flyttingen av Københavns Universitet forsvant også studentene som kunder. I 2003 kom det største slag for virksomheten da den mistet Skolebibliotekscentralen som kunde, etter å ha tapt konkurranseutbudet. Det Kongelige Bibliotek, som hadde vært mangeårig kunde, la også sin leveranse ut på anbud og da mistet man en annen stor kunde. 
I juli 2008 gikk forretningen til betalingsstopp og et opphørsutsalg ble satt i gang. Butikken oppnådde imidlertid ved forhandlinger med investorer å skaffe de nødvendige midlene til å fortsette. 
I februar 2009 kjøpte brødrene Bruun forlaget og bokhandelen. De forventet å føre forretningen videre med et helt nytt konsept. Skjønnlitteratur skulle ha en rabattsats på 20 % og faglitteratur på 15 %
Det lyktes imidlertid ikke og butikken og hjemmesiden lukket senere samme år.

C.A. Reitzel fortsetter

I juni 2010 overtok Irene og Erik V. Krustrup C.A. Reitzel.
Union gasskraftverk

Union (Power Partners) gasskraftverk er et varmekraftverk i Union County i Arkansas, USA. Anlegget har en installert produksjonskapasitet på 2 428 MW, fordelt på 12 turbiner. Operatør er energiselskapet Union Power Partners. 
Kraftverket stod ferdig utbygd i 2002. Brenselkilden er naturgass, subsidiært fyringsolje.
Clodia

Utseende

Middelsstore, avlange, brune trebukker. Antennene er betydelig lengre enn kroppen. Pronotum har rundede sider med en liten nær bakhjørnet. Dekkvingene er litt avsmalnende bakover, tett og kraftig punkterte, med en lengderibbe.

Levevis

Larvene lever i død ved, gjerne under barken av nyfelte stokker av bartrær.

Utbredelse

Slekten er utbredt på Sumatra, Filippinene og Molukkene.
Statens haverikommission

Statens haverikommission (SHK) er et svensk forvaltningsorgan som gjennomfører undersøkelser av alvorlige ulykker, blant annet luftfarts- og sjøfartsulykker, såvel sivile som militære. Etaten ble opprettet i 1978 og er underlagt Justitiedepartementet.
FA-cupen 1872/73

FA-cupen 1872/73 var den andre sesongen av FA-cupen. 16 lag deltok, men to av lagene spilte aldri en eneste kamp. Finalen ble vunnet av Wanderers. Finalen ble spilt 29. mars 1873 på Lillie Bridge Grounds i London. Finalen ble spilt tidlig på dagen på grunn av Oxford vs. Cambridge Boat Race senere på dagen.
Mongologi

Mongologi, også kalt mongolistikk eller mongolske studier, er et tverrfaglig felt innenfor forskning som er opptatt av mongolsk språk, mongolsk historie og mongolsk kultur. Forskere som arbeider innenfor mongolistikk blir ofte kalt mongologer.
Shiritori

Shiritori (しりとり) er en japansk ordlek, som innebærer at spillerne sier et ord som starter med samme kana som det forrige ordet nevnt sluttet med. I leken kan man bruke alle de japanske skrivesystemene: hiragana, katakana og kanji, men leken blir mer kompleks hvis kanji tas i bruk. Leken er over hvis en av spilleren sier et ord som slutter på ん/ン (n), siden ingen japanske ord starter på ん/ン (n), eller ikke kommer på flere ord. Generelt sett sier reglene også at man heller ikke kan repetere et ord og kun bruke substantiv. Det er også mulig å ha en regel som sier at man ikke kan bruke ord som slutter på ん/ン (n). I dette tilfellet sluttes leken bare hvis en av spillerne ikke kommer på flere ord.
Kunstsentrene

Kunstnersentrene/Kunstsentrene er 15 kunstnerstyrete formidlingssentre for kunst, de betjener hver sin region i Norge. De er organisert i Kunstsentrene i Norge. Flere kunstsenter har status som regionale knutepunktinstitusjoner. Det er distriktsorganisasjonene i Norske billedkunstnere og Norske kunsthåndverkere som eier og driver kunstnersentrene. 
Kunstsentrene er kunstnerstyrt, det vil si at kunstnerne er i flertall i styret. De ansatte (administrasjonen) på et kunstnersenter er ikke nødvendigvis kunstnere. Kunstnersentrene fikk til å begynne med øremerkede bevilgninger fra Staten, men i 1999 ble dette omgjort til støtte direkte gjennom fylkeskommunen. Kunstsentrene er hovedsakelig finasiert av fylkeskommunene, men har også noe inntekt på formidling og salg fra eget galleri. 
De første kunstnersentrene ble etablert i 1976, i Bergen, Trondheim og Stavanger.  Kunstnersenteret i Oslo (Oslo kunstnersenter) ble først etablert i 1981, men ble nedlagt allerede etter ti år, i 1991.

Målsetting og oppgaver

Målsettingen er å ivareta et desentralisert tilbud til kunstnerne og andre brukere i kunstsektoren, samt økt bruk av kunst og bedring av kunstnernes arbeidsvilkår.
Hovedoppgaven er å formidle samtidskunst og å være en informasjonssentral. Dette skjer vanligvis ved kunstutstilliger, formidle utsmykningsoppdrag og gi informasjon om nålevende norske kunsthåndverkere og billedkunstnere.
Potomac River kraftverk

Potomac River kraftverk er et kullkraftverk som også kan fyres med olje, i Alexandria i delstaten Virginia, like vest for Washington, DC i USA. Anlegget ligger ved bredden av elva Potomac River. Det har en installert produksjonskapasitet på 422-514 MW, fordelt på 5 blokker / turbiner.
Anlegget ble påbegynt omkring 1945 og stod ferdig i 1949. Brenselkilden er kull, og subsidiært olje. Kraftverket eies 100% av Mirant siden 2000, og har 128 ansatte.
Utslippene av CO2 i 2006 var totalt 1.776.053 tonn.
Hebi

Hebi (kinesisk: 鹤壁; pinyin: Hèbì) er en kinesisk by på prefekturnivå i provinsen Henan i det sentrale Kina. Befolkningen anslås (2004) til 239 000.
Hebi har flere kullgruver. Hebi nye område er et økonomisk utviklingsområde. Panshitoureservoaret er ikke langt fra Hebi.

Jernbane

Beijing-Hongkong høyhastighetsjernbane har stoppested her.
Volkswagenwerk

Volkswagenwerk er den største fabrikken til Volkswagen AG, plassert i Wolfsburg. Fabrikken ble bygget på 1930-tallet på ordre fra Adolf Hitler.

Under Andre verdenskrig ble fabrikken benyttet til produksjon av militære produkter, blant annet terrengkjøretøyet Kübelwagen, amfibiekjøretøyet Schwimmwagen.

Nåtid

I dag brukes fabrikken til produksjon av bilmodellene VW Golf, VW Passat, VW Touran med flere.
Det er også bygd opp en park med paviljonger for alle bilmerkene Volkswagen-konsernet eier, dette heter Autostadt.
Der er et yndigt land

Tekst

Der er et yndigt land,

det står med brede bøge

|: nær salten østerstrand :|

Det bugter sig i bakke, dal,

det hedder gamle Danmark

|: og det er Freja's sal :|

Der sad i fordums tid

de harniskklædte kæmper,

|: udhvilede fra strid :|

Så drog de frem til fjenders mén,

nu hvile deres bene

|: bag højens bautasten :|

Det land endnu er skønt,

thi blå sig søen bælter,

|: og løvet står så grønt :|

Og ædle kvinder, skønne mø'r

og mænd og raske svende

|: bebo de danskes øer :|

Hil drot og fædreland!

Hil hver en danneborger,

|: som virker, hvad han kan! :|

Vort gamle Danmark skal bestå,

så længe bøgen spejler

|: sin top i bølgen blå :|
Analfabetisme

Analfabetisme er betegnelsen på at en person i moden alder ikke er lesekyndig, hvilket vil si at hun eller han ikke kan lese eller skrive på noe språk. Kan også ha problemer med å uttrykke seg verbalt. Til tross for store alfabetiseringskampanjer, i regi av UNESCO, regner man med at om lag 17 % av jordens voksne befolkning (860 millioner) er analfabeter eller nesten analfabeter. Det antydes at 70–80 % i Afrika, 40–60 % i Asia, 20–30 % i Sør-Amerika, 10 % i Nord-Amerika og 5–10 % i Europa må kunne regnes som analfabeter (2001). På grunn av dette har UNESCO erklært tiåret 2002-2012 som et tiår viet til økte leseferdigheter.

Norge

I Norge finnes det funksjonelle analfabeter. Dette er personer som, til tross for skoleundervisning, bare kan lese og skrive i begrenset grad. 
Jostein Fet har undersøkt arveoppgjør fra før 1840 i Møre og Romsdal og i Telemark, og «sjeleregistre» fra før 1730. Fet konkluderte med at 90 % av den voksne befolkningen var godt lesekyndige også før den obligatoriske konfirmasjonsundervisningen og allmueskolen ble innført i 1739. Leseopplæringen foregikk privat i hjemmene. Historikeren Charlotte Appel mener at den lutherske ortodoksien var viktig bakgrunn for dyrkingen av leseferdighet. Skriveferdighet var mindre utbredt på 1700-tallet.
Gardehusarregimentet

Gardehusarregimentet er et regiment i den danske Hæren som utdanner husarer til Danske Division, Den Danske Internationale Brigade og flere andre enheter til international tjeneste. Regimentet har røtter tilbake til Christian IV, som opprettet Sjællandske Livregiment i 1614. Dette ble senere slått sammen med Danske Livregiment til Gardehusarregimentet.
Gardehusarregimentet er garnisonert på Antvorskov kaserne i Slagelse, men deler av regimentet er stasjonert i Næstved og rundt 300 husarer på Bornholm. Hesteskadronen, som har mellom 70–75 hester, holder til på Antvorskov kaserne, der den har stall og ridefasiliteter og arbeidsområder for salmakere, smeder og veterinærer.
Stuping under Panamerikanske leker 1999

Stuping under Panamerikanske leker 1999 ble arrangert i Winnipeg i Canada fra 11. til 26. mars 1999. Det var sviktstup og tårnstup for både menn og kvinner. Canada ble beste nasjon med to gullmedaljer foran Mexico og USA med en hver.
Arvid Kurck

Senere katolske biskoper

Etter reformationen fikk Finland sin første katolske biskop i 1955, da monsignore Gulielmus Cobben etter flere år som apostolisk vikar av paven ble utsetts til biskop av Helsingfors og dermed biskop for katolikkene i Finland. Den første finskfødte katolske biskop etter reforemasjonen fikk landet med Teemu Sippo i 2008.
José Millán-Astray y Terreros

Ungdom

Millán-Astrays far var jurist og politimester i Madrid og ville at han skulle studere jus. Men den unge Millán-Astray insisterte på at begynne som kadett ved Infanteriskolen i Toledo. Derfra ble han og uteksaminert som fenrik. Etter tropptjeneste ved ett infanteriregiment studerte han på den Høyere krigsskolen i Madrid. Da den filippinske revolusjon brøt ut i 1896, meldte Millán-Astray sig frivillig til krigstjeneste på øyene. Som 17 år gammel fenrik ble han i løpet av noen måneder belønnet med Spanias tre høyeste utmerkelser for tapperhet. Året etter forsvarte han med tretti soldater byen San Rafael mot to tusen opprørsmenn.

Legionen

Millán-Astray ble forfremmet til løytnant i 1898 og til kaptein i 1905. Han fungerte som lærer ved Infanteriskolen i Toledo, men i 1912 ba han om overføring til Afrika. Under et opprør mot det spansk styre kjempet Millán-Astray med stor fremgang og ble i 1914 forfremmet til major. I 1919 begynte han med realiseringen av sitt av krigsministeren godkjente prosjekt for å opprette en fremmedlegion. Millán Astray ble forfremmet til oberstløytnant og første sjef for Tercio de Extranjeros (fremmedlegionen) i 1920. Major Franco ble da hans nestleder. Millán-Astray ledet legionen i kampene under Rifkrigen og grunnla de seremonier, symboler og ritualer som ville gi legionen en spesiell korpsånd. Dermed gjenopplivet han spanjolens gamle feide med maurerne og fremstilte sine menn først som korsfarere på en utvidet reconquista mot den islamske sivilisasjonen og senere som Spanias reddere fra kommunisme og kapitalistisk liberalisme. I 1924 knuste en kule albuen hans og den venstre armen måtte på grunn av koldbrann bli amputert. I 1926 traf en kule kinnet hans og han mistet høyre øye. Han fikk også en ødelagt kjeve og mistet noen tenner. Deretter ble Millán-Astray tildelt Medalla de Sufrimientos por la Patria (Medalje for lidelse for fedrelandet). En favoritt av kong Alfonso XIII, ble han forfremmet til oberst i 1924 og brigadegeneral i 1927.

Borgerkrigen

I 1932 plasserte den republikanske regjeringen Millán-Astray på pensjonslisten sammen med andre generaler som ble ansett som fiendtlige mot den spanske republikken. Da borgerkrigen brøt ut forente han seg med Franco og nasjonalistene. Han fungerte som leder for det nasjonalistiske propagandakontor og ble også utnevnt til leder for de krigsuføres organisasjon. Millán-Astray grunnla, i samarbeid med journalister og forfattere som Ruiz Albéniz, Dionisio Ridruejo og Ernesto Giménez Caballero, Spanias nasjonale radio, Radio Nacional de España, den offisielle radioen til nasjonalistene. Som foredragsholder og radiokommentator under borgerkrigen var han en av drivende for at identifisere Franco som Caudillo og gjøre ham til leder av den nasjonalistiske regjeringen i Burgos. Fra 1943 til sin døde var Millán-Astray medlem av det spanske parlament, Cortes Español.
Kjerrberget

Drivstoffanlegg

Under den andre verdenskrig var det et mindre forsvarsanlegg (sannsynligvis luftnærforsvar for Sola og Forus flyplasser) rundt toppen av fjellet. Tidlig på 1950-tallet ble det bygget et større drivstoffanlegg inni selve Kjerrberget for Strategic Air Comand (SAC) slik at amerikanske landistanskefly kunne bunkre på Sola flyplass (og på tilsvarende anlegg i Bodø). Det var en 100 meter lang tunnel med tre tanker som ble bygd. Anlegget ble trolig lagt ned på 60-tallet, og området sanert og tunnelen ble murt igjen i 2012.
Dicercomorpha

Utseende

Middelsstore, kraftige, blankt svarte praktbiller, noen ganger med bronseaktig, grønnlig eller blålig metallisk glans. Pronotum har et par buede, opphøyde lengdelister. Pronotum og dekkvingene har ofte runde, hvite eller gule flekker.

Levevis

I likhet med de fleste praktbillene utvikler larvene seg i ulike slags død ved. Billene legger egg på nylig døde stammer, men larveutviklingen kan ta ganske lang tid.

Utbredelse

Slekten er utbredt i Sørøst-Asia (Indonesia, Filippinene).
Driva (avis)

Driva er lokalavis for Surnadal, Sunndal, Rindal, Halsa, Tingvoll og Nesset kommuner på Nordmøre og i Romsdal. Avisa ble frem til juni 2015 gitt ut mandag, onsdag og fredag, men blir i dag kun gitt ut onsdag og fredag.

Historie

Avisa ble grunnlagt i 1971, av Einar Sæter, tidligere redaktør av Sunndal-avisa Aura Avis. Første utgave ble publisert 5. oktober 1971. Avisa var i begynnelsen en tilnærmet nynorskavis, med slagordet «Avisa for bygdene». I 2008 har avisa sitt hovednedslagsfelt i Surnadal, der avisa også har avdelingskontor.
Jelena Tomašević

Evropresma 2004 (Som Serbia og Montenegro)

«Kad ne bude tvoje ljubavi» – Plass: 11 av 24

Beovizijia 2005 (Som Serbia og Montenegro)

«Jutro» – Plass: 1 (Deltok ikke p.g.a. montenegrinsk vinner i annen konkurranse)

Beovizijia 2008 (ESC 08)

«Oro» – Plass: 1
HaBonim

Historie

Moshaven ble grunnlagt i 1949 av HaBonim-bevegelsen på et landområde som tilhørte den avfolkete palestinske landsbyen Kafr Lam. De første innbyggerne kom fra Storbritannia og Sør-Afrika. Den ble nasjonalt kjent 11. juni 1985 på grunn av HaBonim-katastrofen da en buss og et tog kolliderte, og 22 mennesker mistet livet, 19 av dem var skolebarn. Det ble reist et minnesmerke ved planovergangen.

Landemerke

Øst i moshaven ligger ruinene av middelalderborgen Cafarlet, som av og til blir kalt HaBonimborgen.
Stølsmelk

Stølsmelk er et spesialprodukt som ble lansert av TINE i 2013 som et prøveprosjekt. Det skal sommeren 2013 produseres 300 000 liter stølsmelk. Melken kommer fra kuer som er på sommerbeite i høyere fjellområder. Produktet vil kun kunne produseres om sommeren.
Melken produseres ved Fosheim meieri og ysteri i Valdres.
Synergy WorldWide

Historie

Synergy WorldWide ble etablert i 1999 av Dan Higginson og startet med nettverksmarkedsføring i Japan. I 2000 innledet selskapet et samarbeid med Nature's Sunshine Products som produserer helsekost og velværeprodukter. I 2018 var Synergy WorldWide etablert med selvstendige produktkonsulenter i 30 land.
I 2014 ble Synergy Worldwide offisiell sponsor for det sveitsiske sykkellaget IAM Cycling. Sykkellaget er senere blitt avviklet.
Selskapet er medlem av det amerikanske Direct Selling Association (DSA), men er ikke medlem av den norske søsterorganisasjonen Direktesalgsforbundet.

Virksomhet i Norge

I 2007 etablerte Synergy WorldWide seg i Norge og opplevde rask vekst i antall konsulenter. En tilsvarende vekst skjedde samtidig i Sverige og Finland. Hovedpersonen bak den skandinaviske veksten var Mads Østvang som var sentral i utbredelsen av pyramidespillet World Games Inc..
Kennel

Kennel er oftest oppfattet som en hundegård som driver med målrettet hundeavl. Den kan også være et hundepensjonat der hunder kan få pass for et begrenset tidsrom.
Taft (tøy)

Taft er et litt stivt, glatt lerretsvevet tøy, normalt vevet av silke eller viskose. Ordet kommer av persisk og betyr originalt «vridd veving», og henviser til at trådene i stoffet er hardt tvunnet. Tafta er ansett for et ekstra fint tøy, og blir ofte benyttet til ballkjoler, brudekjoler, finere gardiner og i eldre tid som tapet. Det er også et av de vanligste materialene i korsetter, siden det stive stoffet holder fasongen bedre enn andre silkestoffer. En ekstremt tynn og stiv taft kalles «papirtaft»
Den store komet av 1811

Den store komet av 1811 var en komet som passerte nær jorda i 1811. Den var synlig med det blotte øyet i omkring 260 dager, hvilket var en rekord frem til Hale-Bopp dukket opp i 1996.

Oppdagelse

Kometen ble oppdaget 25. mars 1811 av Honoré Flaugergues på en avstand på 2.7 astronomiske enheter (AE) fra solen i det tidligere stjernetegnet, Argo Navis. Etter å ha vært skjult i flere dager av månelys, ble den også funnet av Jean-Louis Pons 11. april, mens Baron Franz Xaver Von Zach var i stand til å bekrefte Flaugergues oppdagelse samme natt. Den første foreløpige omløpsberegningen ble gjort i juni av Johann Karl Burckhardt. Basert på disse kalkulasjonene, gjorde Heinrich Wilhelm Matthäus Olbers en forutsigelse om at kometen ville bli ekstremt lyssterk senere samme år.

I kulturen

Den store komet av 1811 ser ut til å ha hatt en spesielt stor innflytelse på ikke-astronomer. Kunstnerne John Linnell og William Blake var begge vitner til den, førstnevnte lagde flere skisser og den andre inkluderte den muligens i sitt kjente verk The Ghost of a Flea fra 1820.
I romanen Krig og fred, beskriver Leo Tolstoj karakteren Pierre mens han observerer en enorm komet. Kometen var også populært ansett å ha advart om Napoleons felttog i Russland 1812 (den var til og med omtalt som "Napoleons komet") og Den britisk-amerikanske krig i 1812, samt en rekke andre hendelser.
Friedrich Fröbel ble inspirert av kometen til å se på stjernehimmelens skjønnhet og begynte med et planetstudie. Han kom senere fram til at hele universet støttes av en guddommelig lov, og at menneskets formål er å leve i harmoni med naturen.
Sogdianus av Persia

Sogdianus var konge av Persia (424 – 423 f.Kr.). Han er en nokså ukjent historisk figur kjent hovedsakelig fra skriftene til Ktesias. Han var uekte sønn av Artaxerxes I og hans konkubine Alogyne av Babylon.
De siste inskripsjonene som nevner at Artaxerxes I var i live, kan dateres til 24. desember 424 f.Kr.. Hans død resulterte i at minst tre av hans sønner gjorde krav på tronen. Den første var Xerxes II som var hans eneste legitime sønn med dronning Damaspia og var tidligere kronprins Han var tydeligvis bare anerkjent i Persia. Den andre var Sogdianus, muligens anerkjent i Elam. Den tredje var Ochus (senere kjent som Dareios II, sønn av Artaxerxes med hans konkubine Cosmartidene av Babylon og satrap av Hyrkania. Ochus var også gift med deres felles halvsøster Parysatis, datter av Artaxerxes og hans konkubine Andia av Babylon. De første inskripsjonene av Ochus som Dareios II kan dateres 10. januar 423 f.Kr.. Han ser ut til å ha blitt anerkjent av Media, Babylon og Egypt.
Denne kaotiske tilstanden var varte bare kort tid. Xerxes II ble myrdet mens han var full av Farnacyas og Menostenes på ordre fra Sogdianus. Sogdianus ble drept noen måneder senere. Dareios ble den eneste herskeren i det persiske riket og hersket til 404 f. Kr.
Seriekobling

Seriekobling er to eller flere komponenter i en elektrisk krets som er koblet etter hverandre.
I en seriekrets deler spenningen seg, men strømmen er lik. I en krets der alle motstandene er like vil spenningen over hver motstand være gitt av den totale spenningen delt på antall motstander. Jo flere motstander i kretsen, jo flere ganger må spenningen deles og jo lavere spenning blir det over hver motstand.
Eksempel på et seriekoblet krets er juletrelys, der lysene er koblet etter hverandre.
Varangeren

Varangeren var en ukeavis som ble utgitt i Vadsø i Finnmark. Avisa kom første gang ut 8. august 2007. Dekningsområdet var Vadsø kommune, og der konkurrerte den særlig med avisa Finnmarken. 
Initiativtaker og styreleder var Torbjørn Nordgård. Nordgård er også styreleder i Østhavet i Vardø og nestleder i styret i Sør-Varanger Avis i Kirkenes. Varangeren ble trykket hos Sør-Varanger Avis, som også var med på eiersiden, sammen med avisa Østhavet og lokalt næringsliv i Vadsø. Varangeren opphørte i juni 2012 etter å ha slitt økonomisk lenge på grunn av lave annonseinntekter.